Mutane Da Yawa Sun Mutu Sakamakon Fadan Gaza — Leadership Hausa Newspapers
Mutane Da Yawa Sun Mutu Sakamakon Fadan Gaza
Jami’an Palasdinu sun ce an jikkata masu zanga-zanga fiye da 2,700 a dauki ba dadin da aka yi bakin iyakar Gaza a rana mafi muni da aka yi tashin hankalin bakin iyaka tun shekarar 2014 da aka yi yadi da Isra’ila.
Dakarun Isra’ila sun sha suka gamedda yin amfani da darfi a kan Palasdinawa a bakin iyakar a lokacin zanga-zangar da aka yi makonni 7 da suka wuce, amma jami’an Isra’ila sun ce matakan da aka dauka suna da muhimmanci wajen kare iyakarsu kuma sun zargi ‘yan bindigar Hamas da fakewa bayan zanga-zanga don tada zaune tsaye.
Wannan fadan ya faru ne a lokacin da jami’an Amurka da Isra’ila suka yi bukin bude sabon ofishin jakadancin Amurka a birnin Qudus. Dakarun Isra’ila kuma sun ce mutane fiye da 40,000 ne suka yi zanga-zangar. Ana sa ran ganin ci gaban wannan tashin hankalin a yau Talata a kan iyakar ta Gaza da Isra’ila.
Za’a Yi Zanga-zangar Kwanaki 40 Domin Yaki Da Talauci A Amurka
Iran Ta Fara Tattaunawa Da Turai Kan Nukiliyarta